САЩ — 2,46 процентни пункта през 2003 г. и 2,35 процентни пункта през РП, въпреки че е налице значителна разлика в средния темп на инфлацията — 2,27 % през 2003 г. и само 0,12 % през 2015 г. Относителният спред дава по-добра представа за разликите в икономическото положение между двата периода — 48,86 % през 2003 г. спрямо 71,57 % през 2015 г. Така също през 2006 г. (преди кризата) абсолютният спред е бил 1,55 %, т.е. почти същият, както през 2017 г. (1,56 %), въпреки че основните пазарни условия значително са се променили. Тази промяна в пазарните условия се вижда при относителния спред, който от 27 % през 2006 г. е станал 46 % през 2017 г.
 (180)
 На последно място, Комисията се съгласи с това, че използването на методологията с относителния спред в случаи на отрицателни лихвени проценти би довело до необосновани резултати. Тази хипотеза обаче не е предмет на разглеждане в настоящия случай. Комисията счете, че по време на РП относителният спред е отразявал по-добре основните пазарни условия, засягащи специфичните за дружеството кредитни рискове, отколкото ако бе използван подхода с абсолютния спред.
 (181)
 По четвъртата точка Комисията тълкува фактите, предоставени от правителството на КНР, по различен начин. Ако се използва предоставеният от него набор от данни, е видно, че абсолютният спред не е толкова постоянен, както твърди правителството на КНР, а с течение на времето се е променял от 1 % до 4,5 %. Освен това през последните 23 години относителният спред следва абсолютно същата тенденция като тази на абсолютния спред, т.е. когато относителният спред се увеличава, абсолютният спред също се увеличава, и обратно. Що се отнася до твърдението за нестабилност на относителния спред, мащабите на измененията са сходни — разликата между най-високата и най-ниската стойност е 530 % за относителния спред и 450 % за абсолютния спред. На последно място, при прилагането на предоставените от правителството на КНР данни за лихвените проценти на КНБ за минали периоди е видно, че през някои години методологията с относителния спред води до по-ниска референтна стойност от тази с абсолютния спред.
 (182)
 Въз основа на документа с допълнителна информация правителството на КНР заяви, че годините 2002 и 2008 — 2010 следва да бъдат изключени от анализа, защото са „необичайни“ години. Комисията не вижда защо промените в стопанския цикъл не следва да се вземат под внимание. Рецесиите са част от икономическия жизнен цикъл и при анализа на данните следва да се отчитат всички негови аспекти, а не само добрите години. Това важи и за изключително големи рецесии, като икономическата и финансовата криза от 2008—2010 г.
 (183)
 По петата точка наблюдаваното през РП използване на относителния спред действително доведе до резултати, различаващи се от тези при абсолютния спред, по-точно когато бе приложен на равнището на различни срокове до падежа, вместо като средна стойност за всички срокове на заемите. Тези различаващи се резултати обаче не се дължаха на погрешност на самия относителен спред, а на наличието на значителни разлики по отношение на свързаната с времето структура на риска между лихвените проценти в САЩ